stanford-oval/wikipedia huggingface dataset:
כולם נפלו על הראש

| --- | --- |

כרזת הסרט באנגלית
 בימוי:  ג'ימי יואס 
 הופק בידי:  ג'ימי יואס 
 תסריט:  ג'ימי יואס, מונט רמודומו
 עריכה:  ג'ימי יואס, מונט רמודומו
 שחקנים ראשיים:  Nǃxau Sandra Prinsloo ג'ימי יואס בפסקה זו רשומה אחת נוספת שטרם תורגמה 
 מדינה:  דרום אפריקה, בוטסואנה
 חברת הפקה:  פוקס המאה ה-20 
 חברה מפיצה:  Ster-Kinekor, נטפליקס, פוקס המאה ה-20 
 שיטת הפצה:  וידאו על פי דרישה 
 הקרנת בכורה:  4 באוקטובר 1985 
 משך הקרנה:  109 דקות
 שפת הסרט:  אנגלית, אפריקנית
 סוגה:  סרט קומדיה, סרט ילדים, סרט מסע 
 מקום התרחשות:  דרום אפריקה, בוטסואנה 
 תקציב:  5 מיליון דולר
 הכנסות:  מעל 100 מיליון דולר (ברחבי העולם)
 סרט הבא:  The Gods Must Be Crazy II 
 דף הסרט ב־IMDb
 
כולם נפלו על הראש (באנגלית: The Gods Must Be Crazy) הוא סרט קומדיה דרום אפריקאי משנת 1980.
העלילה מתחילה בבוטסואנה, ועוקב אחרי סיפורם של קי, מנהיג בשבט בושמני החי במדבר קלהרי (בגילומו של השחקן הנמיבי Nǃxau ǂToma), אנדרו סטיין (מריוס ווירס), ביולוג המנתח זבל דגימות עבור עבודת הדוקטורט שלו וקייט תומפסון (סנדרה פרינסלו), מורה חדשה שהחלה לעבוד בבית הספר המקומי בכפר.
תיאור העלילה

קי ושבטו הבושמני חיים באושר במדבר קלהרי, ללא קשר עם העולם החיצון. יום אחד, בקבוק זכוכית של קוקה-קולה נזרק ברישול ממטוס חולף ונופל אל הארץ בשלמותו. אנשי השבט מניחים שהחפץ המוזר הוא "מתנה" מן האלים ומצליחים למצוא לו שימושים רבים. אבל שלא כמו כל דבר שהיה להם לפני, ישנו בקבוק אחד בלבד לכולם. הדבר מייצר מתחים בשבט ולבסוף קי מתייעץ עם זקני השבט, ומסכים לעלות בעצמו ברגל אל קצה העולם ולהיפטר מהחפץ המקולל שפילג את השבט.
לאורך הדרך, הוא פוגש מספר אנשים, כגון: הביולוג אנדרו סטיין, הלומד על החיות המקומיות; קייט תומפסון, שזה עתה נשכרה ללמד בבית הספר בכפר כמורה בבית; חבורת לוחמי גרילה בראשות סם בוחה, הנרדף על ידי כוחות הממשלה לאחר כישלון של ניסיון ההפיכה שהוביל; ואת מדריך טיולי הספארי - ג'ק הינד.
כאשר קי נהיה רעב נקרית בדרכו דיר עיזים. הוא יורה בעז חץ מרדים, אבל הוא נתפס ומושלך לכלא. בינתיים, לוחמי הגרילה פולשים לבית הספר של קייט ושובים אותה ואת תלמידיה כמגנים אנושיים עד לבריחתם למדינה שכנה.
סטין, מפודי וצ'י יגלו עד מהרה כי עבודת השטח שלהם (תצפית על חיות הבר המקומיות) עוברת לאורך מסלולם של הטרוריסטים הנמלטים. הם משתקים את לוחמי הגרילה באמצעות חצים מרגיעים הנורים עליהם בקשת זעירה ומוסתרת שמפודי וצ'י אלתרו, ומצילים את קייט ואת הילדים. עם זאת, ג'ק הינד מגיע ולקחת משם קייט, ולוקח קרדיט על ההצלה שתוכננה ובוצעה על ידי מפודי, סטיין וקי. עם תום ריצוי תקופתו של קי, סטיין משלם את שכרו ושולח אותו לדרכו.
כאשר סטיין מספר לקייט על הטבע הביישני שלו, קייט מחבבת והם מתחילים במערכת יחסים.
קי מגיע בסופו של דבר אל החלון של אלוהים, השוכן בחלקו העליון של צוק גבוה, עם שכבה מוצקה של עננים נמוכים המסתירים לעיתים את הנוף שמתחת. כאשר הוא משוכנע שהגיע לקצה העולם, הוא זורק את הבקבוק מן הצוק וחוזר לשבט שלו.
חצי שמש צהובה (סרט)

| --- | --- |

 מבוסס על:  חצי שמש צהובה 
 שחקנים ראשיים:  צ'ואיטל אג'יופור Zack Orji ג'ון בויגה Wale Ojo האקים קאה קאזים Susie Wokoma ג'וזף מול או. סי. אוקג'ה טנדי ניוטון אניקה נוני רוז אוניקה אונבין ג'נביב נאג'י Babou Ceesay 
 צילום:  ג'ון דה בורמן 
 מדינה:  הממלכה המאוחדת, ניגריה 
 חברה מפיצה:  נטפליקס, יוטיוב, IMDb 
 שיטת הפצה:  וידאו על פי דרישה, DVD, תכנים שניתנים להורדה, בלו-ריי 
 הקרנת בכורה:  12 באפריל 2014 
 משך הקרנה:  111 דק' 
 שפת הסרט:  אנגלית 
 סוגה:  סרט דרמה 
 הכנסות באתר מוג'ו:   halfofayellowsun
 halfofayellowsunmovie.com
 דף הסרט ב־IMDb
 
חצי שמש צהובה (באנגלית: Half of a Yellow Sun) הוא סרט דרמה היסטורית ניגרית משנת 2013 בבימויו של ביי בנדלה. הסרט מבוסס על הרומן באותו השם מאת צ'יממנדה נגוזי אדיצ'יה. הסרט הוא סיפור אהבה העוקב אחר שתי אחיות אשר נסחפות לתוך אירועי מלחמת האזרחים הניגרית.
בסרט מככבים צ'ואיטל אג'יופור, טנדי ניוטון, אונייקה אונוונו, אניקה נוני רוז, ג'וזף מול, ג'נביב נאג'י, או סי אוקג'ה, וג'ון בויגה. בכורת הסרט התקיימה בהקרנה מיוחדת בפסטיבל הקולנוע הבינלאומי של טורונטו ב-2013.
עלילה

הסיפור של "חצי שמש צהובה" מתחיל במהלך יום העצמאות הניגרי הראשון ב-1 באוקטובר 1960, ומסתיים בתום מלחמת האזרחים הניגרית ב-1970. הסרט משוזר בקטעים ארכיבים וצילומי חדשות של אירועים פוליטיים בניגריה.
אולאנה (טנדי ניוטון) וקאיננה (אניקה נוני רוז) הן אחיות תאומות החוזרות לניגריה אחרי שרכשו את השכלתן באנגליה. אביהן הוא צ'יף האיגבו אוזוביה (זאק אורג'י), איש עסקים אמיד. התקופה היא תחילת העצמאות של ניגריה. אולאנה מסרבת להצעת נישואים מצד שר האוצר של המדינה החדשה, ובמקום זאת עוברת לגור עם המאהב שלה, "הפרופסור המהפכני", אודניגבו (צ'ואיטל אג'יופור), למורת רוחם של בני משפחתה. בינתיים, קאיננה לוקחת על עצמה את ענייני העסקים המשפחתיים, ומוכיחה את עצמה כאשת עסקים מצליחה. האינטרס הרומנטי שלה הוא ריצ'רד צרצ'יל (ג'וזף מול), סופר אנגלי. בעוד האחיות עסוקות בדרמות האישיות והמשפחתיות, ובמקרה של בגידה ביניהן, הן לא יכולות להימנע ממעורבות בענייני ארצן, כאשר אומת האיגבו נלחמת להקים מדינה עצמאית שלה, ביאפרה - מלחמה אשר גובה מחיר גבוה במהלך מספר שנים של מיליוני נפשות, ולא פוסחת גם על חייהן של האחיות.
השחקנים

צ'ואיטל אג'יופור - אודניגבו
טנדי ניוטון - אולאנה
אונייקה אונוונו - אמו של אודניגבו
ג'נביב נאג'י - העלמה אדבאיו
או סי אוקג'ה - אנייקוונה
אניקה נוני רוז - קאיננה
ג'וזף מול - ריצ'רד
ג'ון בויגה - אוגוו
הפקה

"חצי שמש צהובה" צולם על פני חמישה שבועות באולפני טינאפה ובקלאבאר ובקריק טאון, ניגריה. על פי הבמאי, מלריה וטיפוס היו האתגרים העיקריים בצילום, ומספר חברי צוות חלו, ביניהם הכוכבת טנדי ניוטון.
עיבוד מהרומן

צ'יממנדה נגוזי אדיצ'יה הייתה מרוצה מהתוצר הסופי, ואמרה שהסרט עשוי היטב ויפה מאוד. היא שיבחה את המשחק, והייתה מרוצה שהסרט הופק וצולם בניגריה.
ביקורת

"חצי שמש צהובה" קיבל ביקורות מעורבות. יש לסרט דירוג של כ-52% באתר Rotten Tomatoes עם ציון ממוצע של 5.6 מתוך 10, והקונצנזוס הביקורתי הוא ש"אמנם הסרט לא ממש עושה צדק עם חומר מקור, אך 'חצי שמש צהובה' מעבד את הרומן של אדיצ'י עם ביצועים מחויבים וניואנסים נרטיביים". לסלי פלפרין מ"הוליווד ריפורטר" כתבה כי "השאפתנית ספרותית של העיבוד רוצה להשיג כל מיני דברים, שלא כולם תואמים אחד לשני". על פי Nollywood Reinvented, הסרט הוא פחות טוב מהספר, אבל מציין כי "אפילו שהסרט לא משחזר את האמוציות של הספר, הוא יוצר אמוציות משלו". על פי ביקורת זו, "הסרט בונה על סטים, שחקנים, ומוזיקה מדהימים... אך הדמויות חסרות עומק". פיטר ברדשו, ב"הגרדיאן", נתן לסרט 2 מתוך 5 כוכבים.
הסרט היה מועמד לפרס Black Reel לסרט הזר הטוב ביותר, ולפרס NAACP Image לסרט העצמאי הטוב ביותר.
הערות שוליים

↑  "Half of a Yellow Sun: London Review". The Hollywood Reporter. 11 באוקטובר 2013. {{cite web}}:  (עזרה)
↑  "Half of a Yellow Sun". TIFF. אורכב מ-המקור ב-8 באוגוסט 2013. {{cite web}}:  (עזרה)
↑  "half of a yellow sun everywhere... stuns toronto, premiers at affriff". Lagos, Nigeria: This day Live. 22 בספטמבר 2013. אורכב מ-המקור ב-3 בפברואר 2014. {{cite web}}:  (עזרה)
↑  "'Half of a Yellow Sun' shines bright on future of Nigerian film - CNN.com". Edition.cnn.com.
↑  Bah, Sidique. "Chimamanda Ngozi Adichie | Salt MagazineSalt Magazine". Saltmagazine.org.
↑  "Half of a Yellow Sun - Rotten Tomatoes". Rotten Tomatoes. Rotten Tomatoes.
↑  "Half of a Yellow Sun: London Review". The Hollywood Reporter. 11 באוקטובר 2013. {{cite web}}:  (עזרה)
↑  "Half of a Yellow Sun - Nollywood Reinvented". Nollywood Reinvented. Nollywood Reinvented. 30 ביוני 2014. {{cite web}}:  (עזרה)
↑  "Half of a Yellow Sun Review". The Guardian. 10 באפריל 2014. {{cite web}}:  (עזרה)
ילנה ספירידונובה

| --- | --- |
אין תמונה חופשית
 לידה:  22 בפברואר 1978 (בת 46) מוסקבה, ברה"מ 
 מדינה:  רוסיה 
 השכלה:  האוניברסיטה הממלכתית למשפטים של מוסקבה 
 
ילנה ולדימירובנה ספירידונובה (ברוסית: Елена Владимировна Спиридонова; נולדה ב-22 בפברואר 1978, מוסקבה) היא מגישת טלוויזיה רוסייה, הידועה כמגישת מהדורת החדשות של רשת NTV, "היום".
קריירה

היא נולדה ב-22 בפברואר 1978 במוסקבה.
בשנת 2002 סיימה את לימודיה באוניברסיטה המוסקבאית למשפטים וקיבלה תפקיד כיועצץ משפטית בחברת הדלק Aerofuels International. בתחילת שנות האלפיים עבדה כמנחת תוכנית החדשות "עובדה" בערוץ הטלוויזיה 2x2. בשנת 2006 סיימה קורסים במכון הממלכתי להכשרה מתקדמת של עובדי טלוויזיה ושידורי רדיו והחלה לעבוד בערוץ הטלוויזיה המוסקבאי סטוליצה פלוס, שם עברה ממנחת מהדורת החדשות לקריינית בתוכנית הסיכום השבועית של שעות הערב.
בשנת 2008 היא הפכה למנחת תוכניות החדשות בערוץ המידע העסקי והאנליטי "Expert-TV", משם הגיעה לרשת REN TV במהדורת "נובוסטי 24" כפרשנית כלכלית. בשנים 2013 עד 2015 הנחתה את תוכנית הדיונים החברתית-פוליטית "ספירידונובה. פרשנית" בערוץ RBK-TV.
החל מ-31 באוגוסט 2015 היא משמשת כמנחה ומגישת הטלוויזיה של מהדורת הערב של תוכנית "היום" ברשת NTV לצד איגור פולטייב, בשנים 2017–2018 הנחה לצדה ולדימיר קוביאקוב. בשנת 2017 ספירידונובה הייתה מועמדת לפרס TEFI.
חיים אישיים

היא נשואה לאיש העסקים ולדימיר ספירידונוב ולהם שלושה ילדים.
הערות שוליים

↑  "Елена Спиридонова // Ведущие // Сегодня // Передачи телекомпании НТВ". НТВ.Ru. נבדק ב-2018-01-10.
↑  "Спиридонова Елена Владимировна: ведущая телеканала «Эксперт-ТВ»". Эксперт РА. נבדק ב-2018-08-06.
↑  Спиридонова Елена Владимировна (ruspekh.ru)
↑  "«Эксперт-ТВ» — участник премии «ТЭФИ-2010»". Триколор ТВ.
↑  "Как в преддверии отпусков сэкономить на железнодорожных билетах". РЖД. 2013-05-28.
↑  "Зрители РБК пожелали у Деда Мороза восстановления СССР и мира на Украине". Humanstory.ru. 2015-01-06.
↑  Елена Спиридонова (НТВ)
↑  Сусанна Альперина. Премию ТЭФИ впервые вручили в Театре «Россия», רוסיסקאיה גאזטה — Столичный выпуск № 7389 (223) Рубрика: Культура 03.10.2017
↑  Ксения Кислицына. «Передайте это Малахову» ТЭФИ-2017: Эрнст пообещал передать статуэтку за программу «Пусть говорят», gazeta.ru 03.10.2017
↑  "Спиридонова Елена Владимировна: ведущая телеканала «Эксперт-ТВ»". Эксперт РА. נבדק ב-2018-08-06.
ימים ורוחות

| --- | --- |

כרזת הסרט
 בימוי:  ריאה ארדם
 הופק בידי:  עומר אטאי
 תסריט:  ריאה ארדם
 עריכה:  ריאה ארדם 
 שחקנים ראשיים:  אוזקן אוזן   עלי ביי קיאלי   אלית איסקן
 מוזיקה:  ארוו פארט
 צילום:  פלורן הרי
 מדינה:  טורקיה 
 חברה מפיצה:  Özen Film, נטפליקס 
 שיטת הפצה:  וידאו על פי דרישה 
 הקרנת בכורה:  29 בספטמבר 2006
 משך הקרנה:  107 דקות
 שפת הסרט:  טורקית
 סוגה:  סרט דרמה 
 מקום התרחשות:  טורקיה, הים האגאי 
 דף הסרט ב־IMDb
 
ימים ורוחות (בטורקית: Beş Vakit) הוא סרט קולנוע טורקי שיצא לאקרנים בשנת 2006. הסרט נכתב ובוים על ידי ריאה ארדם.
עלילת הסרט

הסרט מתאר את חייהם של שני נערים - עומר ויאקופ, ונערה - ילדיז בכפר קטן בטורקיה. עומר (המגולם על ידי אוזקן אוזן) שונא את אביו, המואזין והאימאם של הכפר, ומקווה כי ימות. האימאם אינו מבין מדוע בנו עצלן המעדיף לצאת ולטייל ביערות עם חבריו, במקום להצטיין בלימודיו כמו אחיו הקטן היודע לקרוא יותר טוב ממנו. האימאם נוקט כלפי בנו יד קשה, ואוסר עליו לאכול ארוחות ערב עם בני המשפחה. עומר מבקש מרועה הצאן היתום של הכפר עקרבים על מנת להרוג את אביו, אולם מוצא רק עקרב אחד, שלא די בו, ולבסוף גם עקרב זה מת. יאקופ (המגולם על ידי עלי ביי קיאלי) מאוהב במורה (המגולמת על ידי סלמה ארגץ'), מנסה למצוא חן בעיניה ועוקב אחריה. הוא מופתע לגלות שגם אביו צופה במורה בעודה ישנה. ילדיז (המגולמת על ידי אלית איסקן) שונאת את עבודות הבית ומעדיפה אף היא לשחק ביערות. אימה (המגולמת על ידי ניהאן אסלי אילמס) דורשת ממנה לעזור ולשמור על אחותה הקטנה, עד שבטעות מפילה את האחות ברחוב, והאחות נלקחת לבית החולים. עומר ויאקופ יוצאים לטייל בהרים, ושאחיו הקטן של עומר עוקב אחריהם, עומר זורק עליו אבן ופוגע בו בראשו, דבר שגורר החמרה בעונשים המוטלים עליו. יאקופ מודאג שעם היוולד תינוק חדש במשפחתו, אמו תפסיק לאהוב אותו, אולם עם הוולד האח יאקופ רואה שחששותיו חסרי בסיס.
אביה של ילדיז נאבק עם אחיו על כבודו בעיני אביו (סבה של ילדיז). הסב אינו מעריך את האב, וחושב שאחיו עושה כל דבר טוב יותר. הוא מבקש משני האחים לבנות גדר לשדה ולסקל את אבני השדה, ולבסוף מפרק את הגדר שבנה אביה של ילדיז ומשפיל אותו בפומבי.
הסרט מחולק לחמישה פרקים, כאשר כל פרק נקרא בשם אחת התפילות היומיות של האסלאם. כל פרק מתחיל בקריאת המואזין (אביו של עומר, או, במקרה שהאב חולה, אביו של יאקופ) לתפילה. סדר התפילות הוא סדר הפוך לסדר הרגיל. הראשונה היא תפילת הלילה, לאחריה אחר הצהריים, ולבסוף תפילת השחרית.
צילום והפקה

הסרט צולם בכפר קוזלו שבדרום טורקיה, ותושבי הכפר משתתפים בסרט. הפסקול של הסרט כולל יצירות של ארוו פרט.
פרסים ופסטיבלים

הסרט הוצג בפסטיבל איסטנבול, וזכה בפרס פיפרסקי בשנת 2006. במאי הסרט זכה בפסטיבל זה בפרס ציבעוני הזהב על בימוי הסרט.
צלם הסרט, פלורן הרי קיבל ציון מיוחד בפסטיבל הסרטים הבינלאומי מנהיים הילדנברג, בו הסרט היה מועמד לפרס הסרט הטוב ביותר.
הסרט קיבל ציון לשבח על ידי חבר השופטים של פסטיבל הסרטים הבינלאומי חיפה.
סטיבן וודינגטון

| --- | --- |

סטיבן וודינגטון, 2015
 לידה:  28 בנובמבר 1968 (בן 56) לידס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 בן או בת זוג:  ג'יין מארץ' 
 מספר צאצאים:  1 
 פרופיל ב-IMDb
 
סטיבן וודינגטון (באנגלית: Steven Waddington; נולד ב-28 בנובמבר 1968) הוא שחקן קולנוע וטלוויזיה אנגלי. הוא מוכר מהופעתו בתפקיד משנה בסרטו של מייקל מאן "המוהיקני האחרון".
ביוגרפיה

וודינגטון נולד בלידס, בנם הצעיר של פיטר וודינגטון ואווריל סטאבס. הוא למד בבית הספר היסודי לאונס פארק ובבית הספר התיכון אינטייק שבלידס. הוא שיחק בהצגות בית ספר והופיע בהפקות טלוויזיה של Yorkshire Television, בהן "Emmerdale Farm" ו-"Eighteen Desperate Hours". לפעמים הופיע כניצב ולפעמים השתתף בדיאלוג בשורות אחדות. זמן קצר אחר יום הולדתו ה-18 התקבל לבית הספר למשחק "East 15 Acting School" בלוטון שבאסקס.
בקיץ 1989 סיים את הלימודים והצטרף ללהקה השייקספירית המלכותית, בתחילה בסטרטפורד ואחר כך בבארביקן ובסיור הופעות בניוקאסל. וודינגטון לוהק לתפקידו הראשון בקולנוע בסרט "אדוארד השני" בעקבות המלצה שנתן השחקן נייג'ל טרי לבמאי דרק ג'רמן.
וודינגטון כיכב בתפקיד אדוארד השני, מלך אנגליה בסרטו של דרק ג'רמן. ב-2003 גילם את פרסוטאגוס בסרט "בודיקה", ובסדרה "שושלת טיודור" שיחק בתפקיד הדוכס מבקינגהאם. ב-1999 הופיע בסרטו של טים ברטון "סליפי הולו" בתפקיד מר קיליאן. ב-2001 שיחק בתפקיד ראשי בדמות ג'ף בסרטו של סטיב קוגן "שוטר על תנאי".
בטלוויזיה הופיע וודינגטון בסדרת הדרמה של רשת ITV "סימני חיים" לצדה של טמזין אאותווייט, וגילם את דמותו של ריצ'רד הראשון, מלך אנגליה בפרק הסיום בעונה השנייה של הסדרה "רובין הוד". וודינגטון כיכב בתפקיד וילפרד מאייבנהו בהפקה של BBC/A&E משנת 1997 "אייבנהו" המבוססת על הרומן באותו שם מאת וולטר סקוט. וודינגטון גילם שוב את דמותו של ריצ'רד לב הארי ב-2007 בתוכנית הדוקומנטרית "Heroes and Villains: Richard the Lionheart" של רשת ה-BBC ודיסקברי.
מאפריל עד יולי 2010 שיחק וודינגטון בתפקיד מנהל מזנון בית הספר, אדם פליט, בסדרת הדרמה "דרך ווטרלו". הוא השתתף בשני סרטים שוודיים. ב-2008 שיחק בתפקיד ארנו מטורוחה בסרט "Arn – The Knight Templar", וב-2012 הופיע בתפקיד מקאלן בסרט "Agent Hamilton: But Not If It Concerns Your Daughter". עוד ב-2012 השתתף במיני-סדרה "טיטניק" של רשת ITV.
ב-2017 החל וודינגטון לשחק בתפקיד מרשל רדוויק בסדרה "ג'יימסטאון" של רשת Sky1. העונה השנייה של הסדרה עלתה לשידור בפברואר 2018.
ב-2018 סיים את צילומי המותחן הפוליטי "קורסק" המבוסס על הסיפור האמיתי של טביעת הצוללת הרוסית קורסק.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 | אדוארד השני | Edward II | המלך אדוארד השני |  |
| 1992 | המוהיקני האחרון | The Last of the Mohicans | מייג'ור דאנקן הייוורד |  |
| 1992 | 1492: מעבר לאופק | 1492: Conquest of Paradise | ברטולומאו קולומבוס |  |
| 1994 |  | Dont get em started | ג'רי הוף |  |
| 1994 | נסיך ג'אטלנד | Prince of Jutland | ריבולד |  |
| 1995 | קרינגטון | Carrington | ראלף פרטרידג' |  |
| 1997 | עצירת פתע | Breakdown | קאובוי בבנק |  |
| 1997 | פרצוף | Face | סטיבי |  |
| 1998 | טרזן והעיר האבודה | Tarzan and the Lost City | נייג'ל רייבנס |  |
| 1999 | סליפי הולו | Sleepy Hollow | קיליאן | בעלה של המיילדת בת' |
| 2000 |  | The Unscarred |  |  |
| 2001 | התהום | The Hole | רפ"ק טום הווארד |  |
| 2001 | קצין המבחן | The Parole Officer | ג'ף |  |
| 2003 | המלכה הלוחמת | Boudica | המלך פרסוטאגוס |  |
| 2005 | ארוחת בוקר על פלוטו | Breakfast on Pluto | המפקח רוטלדג' |  |
| 2007 | ארן: אביר מסדר הטמפלרים | Arn – The Knight Templar | ארנו מטורויה |  |
| 2008 | לארגו וינץ' | Largo Winch | סטיבן מרקוס |  |
| 2010 |  | Ultramarines: A Warhammer 40,000 Movie | האח ורנור | דיבוב |
| 2011 |  | Capture Anthologies: The Dimensions of Self | קארל אקלנד | בחלק "Airlock or how to say goodbye in space" |
| 2011 |  | The Hunters | רוני | וידאו |
| 2011 | ג'ברווק | Jabberwock | ג'ון | סרט טלוויזיה |
| 2012 |  | When the Lights Went Out | לן |  |
| 2012 | היחידה | The Sweeney | הבלש מילר |  |
| 2012 |  | Agent Hamilton: But Not If It Concerns Your Daughter | מקאלן |  |
| 2014 | כאוס בגני ורסאי | A Little Chaos | תיירי דוראס |  |
| 2014 | משחק החיקוי | The Imitation Game | רב-פקד סמית' |  |
| 2015 | מקום ושמו ברידג'נד | Bridgend | דייב |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | אייבנהו | Ivanhoe | אייבנהו | מיני-סדרה |
| 2006 | רובין הוד | Robin Hood | המלך ריצ'רד | סדרת טלוויזיה (פרק אחד) |
| 2007 | שושלת טיודור | The Tudors | הדוכס מבקינגהאם | סדרת טלוויזיה (2 פרקים) |
| 2007–2008 |  | Heroes and Villains | ריצ'רד לב הארי | סדרת טלוויזיה (פרק אחד) |
| 2009 | החוק של גארו | Garrow's Law | פורסטר | סדרת טלוויזיה (3 פרקים) |
| 2010 | דרך ווטרלו | Waterloo Road | אדם פליט | סדרת טלוויזיה (7 פרקים) |
| 2012 | טיטניק | Titanic | קצין שני צ'ארלס לייטולר | מיני-סדרה |
| 2013 | הסינדיקט | The Syndicate |  |  |
| 2014 |  | Halo: Nightfall | רנדל אייקן |  |
| 2016 | עליית הברברים | Barbarians Rising | פריטיגרן | מיני-סדרה |
| 2016 | מדיצ'י | Medici: Masters of Florence | קוסה | סדרת טלוויזיה (פרק אחד) |
| 2017 | ג'יימסטאון | Jamestown | רדוויק | סדרת טלוויזיה |
| 2022 | סוסיים איטיים | Slow Horses | ג'ד מודי | מיני-סדרה |
| 2023 |  | The Long Shadow | דיק הולנד | 6 פרקים |
הערות שוליים

↑  Steven Waddington, BFI
| --- | --- |
בקרת זהויות :  NLI: 987007428063505171  PLWABN: 9810672784105606  BIBSYS: 11026451  BNE: XX947493  BnF: cb142373602 (data)  GND: 140608192  ISNI: 0000 0003 5473 5822  LCCN: n93087023  NKC: xx0223421  NTA: 114511160  SNAC: w6tx3n4c  SUDOC: 152587586  VIAF: 58294230   WorldCat (עם VIAF): 58294230
יאן דה בונט

| --- | --- |

 לידה:  22 באוקטובר 1943 (בן 81) איינדהובן, הולנד 
 מדינה:  ממלכת ארצות השפלה 
 השכלה:  Netherlands Film Academy 
 תקופת הפעילות:  1965–2016 (כ־51 שנים) 
 בן או בת זוג:  מוניק ואן דה ון (1977–1988) 
 
יאן דה בונט (בהולנדית: Jan de Bont; נולד ב-22 באוקטובר 1943) הוא צלם קולנוע, במאי ומפיק קולנוע הולנדי, הפעיל בארצות הברית מסוף שנות ה-70 של המאה ה-20. ידוע במיוחד בשל בימוי שוברי הקופות "ספיד" ו"טוויסטר". שימש כבמאי הצילום בשורה של סרטי קולנוע מצליחים, בהם "מת לחיות" ו"אינסטינקט בסיסי".
ביוגרפיה > תחילת דרכו

דה בונט נולד באיינדהובן שבהולנד למשפחה קתולית, אחד משבעה עשר ילדים. בנערותו החזיק ברשותו מצלמה מסוג Standard 8 mm film והכין סרטים קצרים, דוקומנטריים ואחרים. כן צילם סרטי חתונה של חברים של הוריו. אז גם הבין כי הוא רוצה להיות צלם קולנוע מקצועי בעתיד. בבגרותו למד צילום קולנוע באקדמיה ההולנדית לקולנוע שבאמסטרדם המסונפת לאוניברסיטת אמסטרדם לאמנויות. דה בונט עסק בתחום וזכה להכרה כאשר שימש כצלם המוביל בסרט הקולנוע הגרמני-הולנדי Das Porno-Haus von Amsterdam ‏(1971) לצד ורנר לקבוש. כשנתיים לאחר מכן שימש כצלם המוביל בסרט הקולנוע ההולנדי Turkish Delight (במקור בהולנדית: Turks fruit. בעברית: פירות טורקיים, ראה אור ב-1973) אותו ביים פול ורהובן, סרט שזכה להצלחה רבה והיה מועמד לפרס אוסקר לסרט הבינלאומי הטוב ביותר.
ביוגרפיה > במאי צילום בארצות הברית

דה בונט שאף לקריירה בהוליווד וב-1977 היגר לארצות הברית והתיישב בלוס אנג'לס. דה בונט נשכר לתפקיד הצלם המוביל בסרט הקולנוע שאגה, קומדיית הרפתקאות של נואל מרשל. הסרט שעלילתו מתרחשת באפריקה, דרש את השתתפותם של אריות ובעלי חיים אחרים. הפקת הסרט התארכה, הייתה קשה ומייגעת והביאה לפציעתם של עשרות מהשותפים להפקה, כולל דה בונט עצמו שהותקף על ידי אריה שקרע את קרקפתו והזדקק ל-220 תפרים (אך התאושש והמשיך בעבודתו). הסרט יצא לאקרנים ב-1981 והיה לכישלון קופתי, דבר שלא פגע בקריירה של דה בונט, אשר נשכר כצלם המוביל בשורה של סרטים, בהם חרדה, סרט אימה המבוסס על הספר קוג'ו מאת סטיבן קינג (יצא לאקרנים ב-1983), רומן הדמים, סרט הרפתקאות רומנטי והיסטורי אותו ביים פול ורהובן (1985), חטיפה נעימה, קומדיה שחורה מאת צוקר, אברהמס וצוקר (1986) ומת לחיות, סרט פעולה ושובר קופות (1988). כן ביים את צילום סרט הפעולה גשם שחור, אף הוא שובר קופות (1989), המרדף אחר אוקטובר האדום, מותחן ריגול בכיכוב שון קונרי שזכה אף הוא להצלחה כבירה (1990), קו הדממה, מותחן פסיכולוגי אותו ביים ג'ואל שומאכר (1990) ונשק קטלני 3, קומדיית אקשן והסרט השלישי בסדרת סרטים מצליחה (1992). דה בונט ניצח על הצילום גם במותחן האירוטי המצליח אינסטינקט בסיסי (ראה אור ב-1992).
ביוגרפיה > בימוי הסרט "ספיד" והמשך הקריירה

כאשר התסריטאי גרהאם יוסט החל לקדם בהוליווד הפקת סרט קולנוע אותו כתב, שבמרכז עלילתו אוטובוס שהוטמנה בו פצצה ואינו יכול לרדת מתחת ל-80 קמ"ש, שודך לו במאי הצילום דה בונט (בהמלצת ג'ון מקטירנן), אשר הפעם ולראשונה הוטלה עליו משימת הבימוי. דה בונט לקח על עצמו את האתגר בשל הניסיון שצבר כצלם מוביל בסרטי פעולה מצליחים. כאשר סרטי פרמאונט החליטו לוותר על הפרויקט, פנו יוסט ודה בונט לאולפני המאה ה-20, שנתנו להם אור ירוק. הסרט, אשר נקרא "ספיד", בכיכובם של קיאנו ריבס וסנדרה בולוק, צולם ב-1993 ויצא לאקרנים ב-1994. הוא זכה להצלחה מסחררת. דה בונט היה מועמד לפרס סאטורן על עבודת הבימוי.
דה בונט נשכר לתפקיד במאי סרט הקולנוע גודזילה, אך עזב לאחר חצי שנה של עבודה על שלב הקדם-הפקה בשל מחלוקת עם סרטי סוני על תקציב הסרט (הוא הוחלף על ידי רולנד אמריך). דה בונט נשכר לביים סרט אחר, אף הוא דרמת אקשן עתירת תקציב – טוויסטר. הסרט, שיצא לאקרנים ב-1996, היה לשובר קופות. באותה שנה החל דה בונט לביים סרט המשך לספיד – ספיד 2 ואף היה שותף להפקתו. הסרט, אף הוא דרמת אקשן, הופק בתקציב של 110 מיליון דולר ויצא לאקרנים ב-1997. הוא לא הצליח לשחזר את הצלחת הסרט שקדם לו. דה בונט היה שותף להפקת דרמה דלת תקציב של ג'יימס מרנדינו המביאה את קורותיהם של אמני פאנק צעירים (SLC Punk!, יצא להפצה מצומצמת ב-1998). הוא ביים את סרט האימה בית האימה (ראה אור ב-1999, הופק בתקציב של 80 מיליון דולר והכניס 180 מיליון דולר בקופות). על סרט זה ועל ספיד 2 היה מועמד לפרס פטל הזהב – הבמאי הגרוע ביותר. אחרי שנת 2000 היה שותף להפקת שני סרטי קולנוע, שניהם מסוגת מדע בדיוני: שיווי משקל (יצא לאקרנים ב-2002 והיה כישלון קופתי) ודו"ח מיוחד (יצא לאקרנים באותה שנה וזכה להצלחה רבה). ב-2003 יצא לאקרנים סרט הקולנוע טומב ריידר 2: סוד החיים אותו ביים דה בונט. הסרט היווה סרט המשך לסרט הפעולה טומב ריידר, המבוסס על סדרת משחקי הווידאו טומב ריידר. בסרט כיכבה אנג'לינה ג'ולי והוא זכה להצלחה.
ביוגרפיה > חייו האישיים

בשנים 1973 עד 1988 היה דה בונט נשוי לשחקנית ההולנדית מוניק ואן דה ון (כיכבה בסרט ההולנדי Turks fruit בו שימש כצלם מוביל ואשר ראה אור ב-1973). יש לו בן, אלכסנדר, ובת, אן, מרעייתו השנייה, טריש ריבס האמריקאית. דה בונט הוא אספן צילומים ומעריץ מושבע של רמברנדט.
הערות שוליים

↑  הצלם המוביל והאחראי בהפקה
1 2 3  Jan de Bont: When you light in a different way, you can make the characters more interesting באתר FILM TALK‏, 2019
↑  Nederlandse Filmacademie
↑  בילג' אבירי, ‘They Really Fell From the Sky’: Jan de Bont Defends the Practical Effects in Twister באתר VULTURE ‏ 23 ביולי 2020
↑  אנטוני גרמוליה, Godzilla '94 Could've Been a Great American Godzilla Film באתר CBR.com ‏ 8 ביוני 2019
| --- | --- |
בקרת זהויות :  NLI: 987007441612905171  PLWABN: 9810561443705606  BIBSYS: 98032188  BNE: XX1260881  BnF: cb13982666v (data)  CiNii: DA11281965  GND: 120512114  ISNI: 0000 0001 2023 1154  LCCN: n94061262  MusicBrainz: d1dfa28c-1336-48aa-b56e-02cfbb4571a5  NKC: xx0136051  NLK: KAC201111342  NTA: 127502610  RKD: 482461  SNAC: w68w48tv  SUDOC: 069214913  VIAF: 29727199   WorldCat (עם VIAF): 29727199
יום D (סרט)

| --- | --- |
 בימוי:  מיכאיל פורצ'נקוב
 תסריט:  האחים פרסניאקוב 
 שחקנים ראשיים:  מיכאיל פורצ'נקוב אלכסנדרה אורסוליאק
 מוזיקה:  סרגיי שנורוב
 צילום:  ואדים אליסוב 
 מדינה:  רוסיה רוסיה
 חברת הפקה:  VVP Alliance
 חברה מפיצה:  סנטרל פרטנרשיפ
 הקרנת בכורה:  2008 
 שפת הסרט:  רוסית
 סוגה:  סרט פעולה 
 תקציב:  5 מיליון דולר
 דף הסרט ב־IMDb
 
יום D (רוסית: «День Д») הוא סרט פעולה רוסי מאת מיכאיל פורצ'נקוב ויקטרינה פובדינסקאיה, שיצא לאקרנים ב-4 בספטמבר 2008 ומהווה גרסה מחודשת לסרט האמריקאי "קומנדו" משנת 1985.
עלילה

קצין חיל הצנחנים הרוסי איוואן גר עם בתו ז'ניה בבית מבודד אי שם בהרים. הבוס לשעבר שלו, קולונל פיליפוב, מגיע במסוק עם חדשות רעות. מישהו הורג את פקודיו לשעבר של איוואן. פיליפוב מורה לשני חיילים לשמור על ביתו של איוואן. מיד לאחר מכן, כנופיה תוקפת את הבית, הורגת את השומרים וחוטפת את בתו של איוואן.
איוואן מקבל הוראה להרוג את נשיא אסטוניה בתמורה לחיי בתו. מלווה באחד הפושעים, הוא נשלח ל-Tu-154 מוולדיווסטוק לבצע את המשימה שהוטלה עליו. במהלך ההמראה, איוואן, לאחר שגנב את המצנח שהורכב מהמטען של צוות הצנחנים, חוזר לקרקע, ויש לו 10 שעות להחזיר את בתו.
שחקנים ודמויות

מיכאיל פורצ'נקוב - איוון
אלכסנדרה אורסוליאק - אלייה
מיכאיל טרוחין - סטסיק
ויקטור ורז'ביצקי - אסטוני
ורוורה פורצ'נקובה - ז'ניה
מקסים דרוזד - אורמס
בוב שרייבר - גלדה (דובב על ידי ולדימיר אנטוניק)